7 हजार लोगों के पासपोर्ट बनने की प्रक्रिया पूरी
शहरके 7000 लोगों को विदेश यात्रा की पात्रता मिलने जा रही है। रांची के क्षेत्रीय पासपोर्ट कार्यालय की ओर से टेल्को में लगाए गए अस्थायी पासपोर्ट कैंप कार्यालय ने दो माह में 7 हजार नए आवेदकों को पासपोर्ट जारी करने की प्रक्रिया पूरी कर ली है। इसमें से अधिकतर खाड़ी देशों मेंं काम करने वालों के साथ विदेश में पढ़ाई के लिए जाने वाले विद्यार्थियों की है। क्षेत्रीय निदेशक (रांची) सनातन ने बताया कि कैंप 31 दिसंबर को समाप्त होगा। पिछले दो माह में लगभग 7 हजार लोगों के पासपोर्ट जारी करने की प्रक्रिया पूरी की गई है। इन सभी आवेदकों को अगले एक से दो माह के अंदर पासपोर्ट मिल जाएगा। दो माह के इस कैंप में हरेक दिन (छुट्टियों को छोड़कर) 150 उम्मीदवारों के पासपोर्ट जारी करने की प्रक्रिया पूरी की गई। कैंप 26 अक्टूबर से चल रहा है।
विदेश जाने के प्रति बढ़ी ललक
शहरवासियोंमें विदेश जाने के प्रति ललक बढ़ी है। क्षेत्रीय निदेशक के अनुसार राज्य में सबसे ज्यादा आवेदक पूर्वी सिंहभूम से है, जो विदेश जाने के लिए पासपोर्ट बनवाते हैं। यहां विदेश की सैर करने के साथ पढ़ाई करने वाले विद्यार्थियों की संख्या में भी बढ़ोतरी हुई है।
क्षेत्रीय निदेशक ने बताया कि केन्द्र सरकार के विदेश मंत्रालय के आदेश के आलोक में इस अस्थायी कैंप का आयोजन किया गया। दो माह के जमशेदपुर में अनुभव से साफ है कि यहां पर स्थायी कैंप कार्यालय खोलने की संभावना है। अगर स्थायी कार्यालय खुलता है, तो यहां के लोगों को रांची की दौड़ नहीं लगानी पड़ेगी। जमशेदपुर के इस रिस्पांस से हम विदेश मंत्रालय को अवगत कराएंगे, ताकि यहां पर स्थायी कैंप कार्यालय खोलने की प्रक्रिया शुरू की जा सके।
टाटा मोटर्स का रहा सहयोग
क्षेत्रीयनिदेशक ने बताया कि अस्थायी कैंप कार्यालय के दौरान टाटा मोटर्स का पूरा सहयोग मिला। कंपनी ने कैंप कार्यालय के लिए क्वार्टर के साथ सारी सुविधाएं उपलब्ध करायी। पासपोर्ट कार्यालय ने मैनपावर की कमी के बावजूद रोटेशन के आधार पर यहां पर कर्मचारियों को भेज कैंप कार्यालय का संचालन किया।
hin_Deva hin_Deva hin_Deva hin_Deva hin_Deva hin_Deva hin_Deva